R O M Â N I A
JUDEŢUL HUNEDOARA 
  MUNICIPIUL BRAD
        P R I M A R U L
  Nr. 48/11506/22.03.2022 



R E F E R A T   DE   A P R O B A R E
privind rectificarea suprafeței de teren cuprinsă în H.G. nr. 1352/2001
 la poziția 237, respectiv în Cartea Funciară nr. 68172 Brad



	
	Municipiul Brad deține în proprietatea publică imobilul teren și construcții „Stadion Aurul Brad” situat în municipiul Brad, strada Morii, județul Hunedoara, atestat prin H.G. nr. 1352/2002, la poziția nr. 237, respectiv înscris în C.F. nr. 68172 Brad.
	În urma  măsurătorilor efectuate de către topograf autorizat Fruja Ioan Vasile, s-a constatat, printre altele, că suprafața reală a acestui teren este de 23.506 mp.  față  de suprafața existentă în acte de 20.440 mp.. 
       Conform prevederilor art. 107  din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 „modificarea în plus a suprafeţei imobilului situat în intravilan cu un procent cuprins între 2% și 15% inclusiv faţă de suprafaţa înscrisă în cartea funciară se realizează în baza documentaţiei cadastrale de modificare a suprafeţei, […]”.
	 În contextul celor de mai sus am inițiat prezentul proiect de hotărâre prin care am propus rectificarea suprafeței de teren cuprinsă în H.G. nr. 1352/2001 la poziția 237, respectiv în Cartea Funciară nr. 68172 Brad prin modificarea în plus a suprafeței terenului și-l supun spre dezbatere Consiliului Local al Municipiului Brad în forma prezentată.
           Invoc în susţinerea propunerii mele prevederile art. 907 din Codul Civil, republicat, cu modificările și completările ulterioare, ale art. 105, art.106 și art.107  din Regulamentul de avizare, recepție și înscriere în evidențele de cadastru și carte funciară aprobat prin Ordinul nr. 700/2014 al Agenției Naționale de Cadastru și Publicitate Imobiliară, cu modificările și completările ulterioare, precum și ale Legii nr.7/1996 a cadastrului și a publicității imobiliare, republicată, cu modificările și completările ulterioare.



P R I M A R

